ตลาดหุ้นเอเชียผันผวนเช้านี้ ขณะจับตาข้อมูลศก.จีนช่วงเที่ยงวันนี้
ตลาดหุ้นเอเชียเคลื่อนไหวอย่างผันผวนในช่วงเช้าวันนี้ ขณะที่นักลงทุนจับตาดูข้อมูลเศรษฐกิจจีนอย่างใกล้ชิด
11 พ.ย. 2558

ตลาดหุ้นเอเชียเคลื่อนไหวอย่างผันผวนในช่วงเช้าวันนี้ ขณะที่นักลงทุนจับตาดูข้อมูลเศรษฐกิจจีนอย่างใกล้ชิด
ดัชนี MSCI Asia Pacific ขยับขึ้นแค่ 0.1% แตะ 132.87 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,602.01 จุด ลดลง 69.25 จุด, ดัชนี SSE Composite ตลาดหุ้นจีนเปิดวันนี้ที่ 3,635.00 จุด ลดลง 5.49 จุด, ดัชนี HSI ตลาดหุ้นฮ่องกงเปิดวันนี้ที่ 22,394.15 จุด ลดลง 7.55 จุด, ดัชนี TAIEX ตลาดหุ้นไต้หวันเปิดวันนี้ที่ 8,543.63 จุด เพิ่มขึ้น 6.73 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,993.81 จุด ลดลง 2.78 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,999.32 จุด เพิ่มขึ้น 1.60 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,673.10 จุด ลดลง 13.01 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 6,975.29 จุด ลดลง 24.82 จุด
ทั้งนี้ จีนมีกำหนดเปิดเผยข้อมูลเศรษฐกิจหลายรายการในช่วงเที่ยงวันนี้ ได้แก่ ผลผลิตภาคอุตสาหกรรมเดือนต.ค. ยอดค้าปลีกเดือนต.ค. และการลงทุนในสินทรัพย์ถาวรเดือนต.ค.